b'\n_START_ARTICLE_\nMonguorin kieli\n_START_PARAGRAPH_\nMonguorin kieli (my\xc3\xb6s tu) on Kiinassa Qinghain ja Gansun maakunnissa asuvien monguorien puhuma mongolikieli. Vuonna 1999 sen puhujia arvioitiin olevan 152\xc2\xa0000 henke\xc3\xa4._NEWLINE_Monguori luetaan perifeerisiin tai etel\xc3\xa4isiin mongolikieliin. Se jakautuu Huzhun ja Minhen p\xc3\xa4\xc3\xa4murteisiin. Kieli toimii yhteis\xc3\xb6n suullisen kanssak\xc3\xa4ymisen v\xc3\xa4lineen\xc3\xa4. Lainasanoja on omaksuttu kiinasta ja tiibetist\xc3\xa4.'